wannaphong/clean_thaiwikipedia huggingface dataset:
# ธัญ กาญจน์วัฒนานนท์
ธัญ การวัฒนาศิริกุล หรือ ธัญ กาญจน์วัฒนานนท์ (เกิด 20 มกราคม พ.ศ. 2486) อดีตสมาชิกสภาผู้แทนราษฎรจังหวัดลำพูน 2 สมัย และอดีตนายกสมาคมศิษย์เก่าโรงเรียนมงฟอร์ตวิทยาลัย จังหวัดเชียงใหม่

 ประวัติ 
นายธัญ การวัฒนาศิริกุล เกิดเมื่อวันที่ 20 มกราคม พ.ศ. 2486 เป็นบุตรของนายการเดย และ นางกิมเหรียญ การวัฒนาศิริกุลประวัติผู้สมัคร ส.ส. กรมการปกครอง สำเร็จการศึกษาชั้นประถมจากโรงเรียนช่องฟ้าซินเซิงวาณิชบำรุง จังหวัดเชียงใหม่ ชั้นมัธยมจากโรงเรียนมงฟอร์ตวิทยาลัย จังหวัดเชียงใหม่ ระดับประกาศนียบัตรวิชาชีพจากโรงเรียนอัสสัมชัญพาณิชยการประวัติย่อ  นายธัญ  การวัฒนาศิริกุล และสำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง ปริญญาโทเศรษฐศาสตร์การเมือง จากมหาวิทยาลัยเชียงใหม่

 การทำงาน 
ธัญ เคยทำงานในสำนักงานวิจัยแห่งเอเชียอาคเนย์ กรุงเทพฯ เป็นพนักงานสายการบินแอร์อเมริกา และเป็นผู้จัดการธนาคารกรุงเทพ สาขาศรีนครพิงค์ จังหวัดเชียงใหม่ และทำการเกษตรที่ไร่กังสดาล11 รายตัวอย่าง น้ำตาจระเข้คลอ รวมถึงกังสดาลรีสอร์ท อำเภอแม่ริม จังหวัดเชียงใหม่

ธัญ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคความหวังใหม่ และได้รับเลือกติดต่อกันจนถึง การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 รวม 2 สมัย เขาเป็นผู้เสนอร่างพระราชบัญญัติการซื้อขายสินค้าเกษตรล่วงหน้า ในปี พ.ศ. 2541 ร่วมกับ มนตรี ด่านไพบูลย์ประกาศสภาผู้แทนราษฎร และมีผลงานในการส่งเสริมการทำลำไยอบแห้งโดยใช้เครื่องอบลำไยในจังหวัดลำพูน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งสมาชิกสภาผู้แทนราษฎรจังหวัดลำพูน สังกัดพรรคเพื่อแผ่นดิน แต่ไม่ได้รับเลือกตั้ง

ธัญ เป็นประธานอำนวยการมูลนิธิช่องฟ้าซินเซิงวาณิชบำรุงวิทยาโรงเรียนช่องฟ้าซินเซิงวาณิชบำรุงวิทยา จัดประชุมผู้ปกครอง และผู้รับใบอนุญาตโรงเรียนช่องฟ้าซินเซิงวาณิชบำรุง

 สมาชิกสภาผู้แทนราษฎร 
ธัญ การวัฒนาศิริกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดลำพูน สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดลำพูน สังกัดพรรคความหวังใหม่

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่องพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๒๐ ข หน้า ๖๘, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๑, ๓ ธันวาคม ๒๕๔๐
# พรรคประชาธิปไตยอินโดนีเซียแห่งความรัก
พรรคประชาธิปไตยอินโดนีเซียแห่งความรัก (Indonesian Democratic Party of Devotion; ภาษาอินโดนีเซีย: Partai Kasih Demokrasi Indonesia) เป็นพรรคการเมืองในอินโดนีเซีย และเป็นพรรคที่นิยมศาสนาคริสต์ 1 ใน 2 พรรค ที่เข้าร่วมในการเลือกตั้ง พ.ศ. 2552Profil Partai Politik (Profile of Political Parties), Kompas newspaper 14 July 2008 pp. 38-39
 
พรรคนี้ก่อตั้งเมื่อ พ.ศ. 2541 ในชื่อพรรคประชาธิปไตยคาทอลิก ในการเลือกตั้ง พ.ศ. 2542 พรรคได้รับเลือกเพียงที่นั่งเดียว และได้เปลี่ยนมาใช้ชื่อปัจจุบันในการเลือกตั้ง พ.ศ. 2547 โดยรวมกับพรรคอื่นด้วย เป้าหมายของพรรคคือชาวคริสต์ 14-15 ล้านคนในอินโดนีเซีย ในการเลือกตั้ง พ.ศ. 2552 พรรคนี้ได้คะแนนเสียงร้อยละ 30 ในพื้นที่ที่มีชาวคริสต์อยู่มาก แต่ได้คะแนนรวมในระดับชาติเป็นร้อยละ 0.3 จึงไม่ได้รับเลือกTempo magazine No. 0931/March 31-April 06, 2009, pp 44-45Indonesian General Election Commission website Official Election ResultsThe Jakarta Post 10 May 2009  Democratic Party controls 26% of parliamentary seats
# พรรคเสียงเอกราชชาวอาเจะฮ์
พรรคเสียงเอกราชชาวอาเจะฮ์  เป็นพรรคการเมืองในระดับท้องถิ่นของอินโดนีเซีย เข้าร่วมการเลือกตั้งใน พ.ศ. 2552 ในจังหวัดอาเจะฮ์ http://www.thejakartapost.com/news/2008/08/18/finally-aceh-local-parties-take-part-general-election.html Jakarta Post online: Finally, Aceh local parties take part general election Accessed 10/9/08 พรรคนี้พัฒนามาจากศูนย์ข้อมูลเพื่อการลงประชามติในอาเจะฮ์ที่จัดตั้งขึ้นเมื่อ พ.ศ. 2542 แต่ได้เปลี่ยนมาใช้ชื่อปัจจุบันเพื่อเข้าร่วมในการเลือกตั้ง เป็นคู่แข่งหลักของพรรคอาเจะฮ์ในจังหวัด หัวหน้าพรรคนี้ในปัจจุบันเป็นรองผุ้บริหารของอาเจะฮ์ Tempo magazine No. 0931/March 31-April 06, 2009, pp46-47
 อ้างอิง
# หม่อมสมพันธุ์ บริพัตร ณ อยุธยา
หม่อมสมพันธุ์ บริพัตร ณ อยุธยา (29 พฤศจิกายน พ.ศ. 2448 – 8 กุมภาพันธ์ พ.ศ. 2523) เป็นหม่อมในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และเป็นย่าของหม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร

 ประวัติ
หม่อมสมพันธุ์ บริพัตร ณ อยุธยา เกิดมื่อวันที่ 29 พฤศจิกายน พ.ศ. 2448 เป็นธิดาของพระยาวทัญญูวินิจฉัย (หม่อมหลวงชุ่ม ปาลกะวงศ์) กับคุณหญิงเลี่ยน วทัญญูวินิจฉัย (ธิดาพระยาประภากรวงศ์วรวุฒิภักดี (ชาย บุนนาค)) 

หม่อมสมพันธุ์ เสกสมรสกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต มีพระโอรส-ธิดา 3 พระองค์ เดิมทั้งหมดมีฐานันดรศักดิ์เป็น หม่อมเจ้า ครั้นในปี พ.ศ. 2470 พระบาทสมเด็จพระปกเกล้าเจ้าอยู่หัวมีพระบรมราชโองการโปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมสมพันธุ์เป็น พระวรวงศ์เธอ พระองค์เจ้า ทั้งสาย ได้แก่
อินทุรัตนา บริพัตร (พระยศเดิม พระวรวงศ์เธอ พระองค์เจ้า; ประสูติ 2 กุมภาพันธ์ พ.ศ. 2465) ทรงลาออกจากฐานันดรศักดิ์เพื่อเสกสมรสกับร้อยเอกสมหวัง สารสาส มีพระโอรส-พระธิดาด้วยกัน 3 คน ภายหลังได้หย่ากัน
 พระวรวงศ์เธอ พระองค์เจ้าสุขุมาภินันท์ (15 พฤศจิกายน พ.ศ. 2466 – 10 เมษายน พ.ศ. 2546) เสกสมรสกับหม่อมดุษฎี บริพัตร ณ อยุธยา (สกุลเดิม ณ ถลาง) มีพระโอรส 2 คน
หม่อมเจ้าชาย (สิ้นชีพิตักษัยหลังประสูติ 3-4 วัน ในปลายรัชกาลที่ 6 จึงไม่ทันได้รับสถาปนาขึ้นเป็นพระองค์เจ้า)

หม่อมสมพันธุ์ บริพัตร ณ อยุธยา ถึงแก่กรรมเมื่อวันที่ 8 กุมภาพันธ์ พ.ศ. 2523หนังสือแนะนำ (ขายแล้วครับ) 66 เจ้าฟ้า และสายราชสกุลแห่งพระบรมราชจักรีวงศ์ พิมพ์ปี 2548 จำนวนหน้า 415 หน้า สิริอายุ 74 ปี

 ลำดับสาแหรก
# พุงแก
พุงแก  เป็นพืชในสกุลชิงชี่ วงศ์ Capparaceae เป็นไม้พุ่มหรือไม้พุ่มรอเลื้อย มีหนาม กิ่งอ่อนมีขนนุ่ม ใบเดี่ยว มีติ่งที่ปลายใบ ดอกเดี่ยว ออกตามซอกใบ ผลกลมรี สุกแล้วเป็นสีแดง ออกดอกช่วงธันวาคม – เมษายน พบครั้งแรกในประเทศไทย โดย J.E. Teijsmann ในเขาหินปูนที่จังหวัดราชบุรี ชื่อสปีชีส์ตั้งเป็นเกียรติแก่ประเทศไทย 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 37
หมวดหมู่:สกุลชิงชี่
# รถไฟฟ้าฉงชิ่ง สาย 1
รถไฟฟ้าฉงชิ่ง สาย 1 เป็นเส้นทางรถไฟฟ้าในนครฉงชิ่ง สถานีปลายทางคือสถานีเฉาเทียนเหมิน และสถานีต้าซัวเฉิง เปิดให้บริการตั้งแต่วันที่ 28 กรกฎาคม ค.ศ. 2011 ระยะทาง 16.4 กิโลเมตร ผู้โดยสาร 36,000 คน/ชั่วโมง/ทิศทาง จำนวน 23 สถานี ได้แก่ สถานีเฉาเทียนเหมิน, เซียนจี่ซี่, เจาฉั่งเกา, ควิซิ่งกัน, เหลียงหลูเกา, อีหลิง, ต้าปิง, ชิเยาหลู, เซียไตซี่, ชิเควาปู, เคาเหมียวคัน, มาเจียหยัน, เซียงหลงกัน, ฉาปิงบา, เลียชิมู, ซิควิเกา, ฉวงปิงหนาน, ฉวงปิงเป่ย์, แลเจี้ยเคียว, ถู่จู, ฮูซิ, และต้าซัวเฉิง
# วัชระ บัวทอง
วัชระ บัวทอง  เกิดวันที่ 20 เมษายน พ.ศ. 2536 ที่จังหวัดสงขลา เป็นนักฟุตบอลชาวไทย ปัจจุบันเล่นให้กับนครปฐม ยูไนเต็ด ในไทยลีก

 ผลงานในระดับสโมสร 
 ผลงานในระดับเยาวชน 
วัชระ บัวทอง เริ่มเล่นฟุตบอลตั้งแต่อายุ 5 ขวบที่โรงเรียนสหศาสตร์ อำเภอหาดใหญ่ จังหวัดสงขลา และในภายหลังได้รับการชักชวนให้แก่โรงเรียนเกาะแต้วพิทยาสรรค์ สงขลา ขณะอยู่ระดับชั้นมัธยมปีที่ 2 โดยเป็นตัวแทนของโรงเรียนตลอดมา จากความสามารถที่โดดเด่น จึงได้รับการทางทามให้มาร่วมทีมกับโรงเรียนอัสสัมชัญเมื่ออยู่ชั้นมัธยมปีที่ 4วัชระ บัวทอง ประตูมือกาวอนาคตไกล ผมเกินร้อยเสมอสำหรับทัพ พลังเอ็ม 

จากนั้น เขาได้เข้าแข่งขันฟุตบอลระดับนักเรียนที่กรุงเทพมหานคร เช่น รายการกรมพละถ้วย ก ฟุตบอลกองทัพอากาศ ฟุตบอลจตุรมิตรสามัคคี และรายการอื่นอีกเป็นจำนวนมาก รวมถึงเคยได้รางวัลรองชนะเลิศอันดับ 2 ฟุตบอลนักเรียนไทย 15 ปี ที่จัดขึ้น ณ ประเทศไทย โดยเป็นฝ่ายแพ้ต่อทีมจีนที่ 2-3 ประตู และเคยได้แชมป์ฟุตบอลนักเรียน 18 ปี ที่จัดขึ้น ณ ประเทศเกาหลีใต้ โดยเป็นฝ่ายชนะทีมเกาหลีใต้ที่ 3-1 ประตู ตลอดจนได้เป็นผู้รักษาประตูยอดเยี่ยมของรายการดังกล่าว

ในภายหลัง วัชระ บัวทอง ได้เซ็นสัญญาร่วมกับสโมสรฟุตบอลโอสถสภา เอ็ม–150 สระบุรี ขณะมีอายุได้เพียง 15 ปี

 ผลงานชุดใหญ่ 
ในวัยหนุ่ม เขาเข้าแข่งขันไทยพรีเมียร์ลีกให้แก่สโมสรฟุตบอลโอสถสภา เอ็ม–150 สระบุรี ใน พ.ศ. 2552 เมื่ออายุได้ 16 ปี และเล่นให้แก่สโมสรดังกล่าวจนถึง พ.ศ. 2554

และหลังจากแสดงผลงานได้อย่างยอดเยี่ยมให้แก่ทีมชาติไทย ยู 19 ปี ในการแข่งขันฟุตบอลชิงแชมป์อาเซียน ที่ประเทศพม่า เขาก็ได้รับการทาบทามจากสโมสรหลายแห่ง โดยเฉพาะอย่างยิ่งจากสโมสรฟุตบอลจังหวัดชัยนาท และสโมสรฟุตบอลจังหวัดสงขลา

ใน พ.ศ. 2555 สโมสรฟุตบอลจังหวัดสงขลา ได้เซ็นสัญญาร่วมกับเขาในการติดต่อขอยืมตัวจนถึงสิ้นฤดูกาล

ในการแข่งขันไทยพรีเมียร์ลีก 2556 เมื่อครั้งที่ทีมสโมสรฟุตบอลโอสถสภา เอ็ม–150 สระบุรี เหลือผู้รักษาประตูเพียงคนเดียว ทางสโมสรจึงได้มีการเรียกตัววัชระ บัวทอง กลับร่วมทีมอีกครั้งหลังจากที่สโมสรฟุตบอลสิงห์ท่าเรือได้ทำการยืมตัวในช่วงก่อนหน้า อย่างไรก็ตาม ในปีเดียวกันนี้เอง วัชระก็ได้รับการยืมตัวให้เข้าร่วมทีมสิงห์ท่าเรืออีกครั้ง โดยได้รับการยืนยันจากดุสิต เฉลิมแสน

พ.ศ. 2556 วัชระ บัวทอง ได้รับการประกาศจากเกียรติศักดิ์ เสนาเมือง ให้เป็นหนึ่งในผู้รักษาประตูของทีมชาติไทยในการแข่งขันนัดพิเศษ เมื่อครั้งที่พบกับสโมสรฟุตบอลลิเวอร์พูล และสโมสรฟุตบอลบาร์เซโลนากีฬา - 'มุ้ย-อุ้ม'นำทัพ!ช้างศึกเปิดโผบู๊หงส์, บาร์ซ่า - แนวหน้า

วัชระ บัวทอง ไม่ได้เข้าร่วมในการแข่งขันฟุตบอลในซีเกมส์ 2013 ที่จัดขึ้น ณ ประเทศพม่า จากเดิมที่เกียรติศักดิ์ เสนาเมือง ได้ประกาศให้ร่วมทีม เนื่องด้วยวัชระได้รับบาดเจ็บในช่วงก่อนหน้า′ซิโก้′ แบโผ 26 แข้งซีเกมส์อุ่นเครื่อง ′ตำรวจ′ 9 ต.ค.นี้-ลุ้นผลแบ่งสายดวลแข้งรอบแรก 6 พ.ย. โดยได้มีแผนให้ชนินทร์ แซ่เอียะ จากสโมสรฟุตบอลพัทยา ยูไนเต็ด เข้ามาทำหน้าที่แทน

 เกียรติประวัติ 
 ระดับสโมสร 
การท่าเรือ
 ไทยเอฟเอคัพ: 2562

 ระดับนานาชาติ 
ไทย ยู-19 ปี
 แชมป์ ฟุตบอลเยาวชนอายุไม่เกิน 19 ปี ชิงแชมป์อาเซียน (1 สมัย); พ.ศ. 2554

 ส่วนบุคคล 
 พ.ศ. 2553 รางวัลผู้รักษาประตูยอดเยี่ยม ศึกฟุตบอลนักเรียน 18 ปี ชิงแชมป์เอเชีย ที่ประเทศเกาหลีใต้
# รถไฟฟ้าฉงชิ่ง สาย 2
รถไฟฟ้าฉงชิ่ง สาย 2 วิ่งจากสถานีเจียวฉางเกา ไปยังสถานีซินฉานคัน เปิดให้บริการในวันที่ 18 มิถุนายน ค.ศ. 2005 โดยเป็นระบบรถไฟฟ้าโมโนเรล (monorail) สายแรกของระบบ
# แปบ
แปบ  เป็นพืชในสกุลมะม่วง วงศ์ Anacardiaceae พบในกัมพูชา เวียดนามและภาคใต้ของประเทศไทย
# ลำยา
ลำยา หรือ ลำไย  ภาษามลายูปัตตานีเรียกบินยา ภาษามลายูเรียกบินไย ภาษาบาหลีเรียกวานี เป็นพืชในสกุลเดียวกับมะม่วง พบในมาเลเซีย อินโดนีเซีย สิงคโปร์ บรูไน ปาปัวนิวกินี รัฐเกรละ และฟิลิปปินส์ บินยาหรือลำยาเป็นไม้ยืนต้นขนาดใหญ่ เปลือกต้นสีน้ำตาลแกมเทา มีรอยแตกที่เปลือก มียางที่ทำให้ระคายเคือง ใบหนาและเหนียวคล้ายหนัง ดอกช่อสีชมพูอ่อน หรือสีชมพูอมม่วง ผลเปลือกสีออกเหลือง เนื้อสีขาว นุ่ม ฉ่ำน้ำ มีเส้นใย  

ผลสุกรสหวานอมเปรี้ยว นิยมนำไปทำน้ำมะม่วง ตำน้ำพริกหรือนำไปดอง โดยเฉพาะพันธุ์วานีที่ไม่มีกลิ่นขี้ไต้ ผลดิบรับประทานได้โดยจิ้มกับส่วนผสมของซอสถั่วเหลืองกับพริก ใช้ปรุงรสเปรี้ยวในซัมบัล ยางสีขาวจากผลดิบเป็นพิษ
 อ้างอิง 
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 289 – 291
# สังเครียดกล้อง
สังเครียดกล้อง  ตรังเรียกสังเครียดดอหด สุราษฎร์ธานีเรียก สังขะมา เป็นพืชในวงศ์ Meliaceae  พบในออสเตรเลีย บรูไน อินเดีย อินโดนีเซีย มาเลเซีย พม่า ปาปัวนิวกินี ฟิลิปปินส์ หมู่เกาะโซโลมอน และ ไทย

References
 Pannell, C.M. 1998.  Aglaia argentea.   2006 IUCN Red List of Threatened Species.   Downloaded on 20 August 2007.
# สุวิทย์ ทองประเสริฐ
สิบตรี สุวิทย์ ทองประเสริฐพระพุทธะอิสระ" ถูกจับสึกแล้ว! ศาลไม่ให้ประกันตัว คดีปลอมพระปรมาภิไธย หรือเดิมเรียก พระพุทธะอิสระ หรือ หลวงปู่พุทธะอิสระ เคยเป็นพระภิกษุชาวไทย เจ้าอาวาสวัดอ้อน้อย อำเภอกำแพงแสน จังหวัดนครปฐม แต่ลาสิกขาแล้ว

 ประวัติ 
สุวิทย์ด่วน! จับสึก "พุทธะอิสระ" ถอดผ้าเหลือง-ใส่ชุดขาวคุมตัวเข้าเรือนจำ ลูกศิษย์ร่ำไห้ เกิดที่กรุงเทพมหานคร เมื่อวันที่ 1 มกราคม พ.ศ. 2499 เป็นบุตรของนายชมภู และนางอัมพร ทองประเสริฐ ชีวประวัตินายสุวิทย์ ทองประเสริฐ  อดีตเจ้าอาวาสวัดอ้อน้อย จังหวัดนครปฐม อุปสมบทครั้งแรกเมื่ออายุ 20 ปี ที่วัดคลองเตยใน เขตคลองเตย จากนั้นได้สึกไปรับราชการทหาร และอุปสมบทอีกครั้งจังหวัดพัทลุงเมื่อ พ.ศ. 2526 มีฉายาว่า "ธมฺมธีโร"  เป็นผู้ริเริ่มสร้างวัดอ้อน้อยจากที่ดินบริจาคที่ตำบลห้วยขวาง อำเภอกำแพงแสน จังหวัดนครปฐม ตั้งแต่ พ.ศ. 2532 และได้รับแต่งตั้งเป็นเจ้าอาวาสวัดอ้อน้อยเมื่อ พ.ศ. 2538  ได้รับแต่งตั้งเป็นเจ้าคณะตำบลห้วยขวาง แทนเจ้าคณะรูปเดิมที่มรณภาพไปเมื่อ พ.ศ. 2542

สุวิทย์เผยที่มา ‘ปลอมพระปรมาภิไธย’ สาเหตุพุทธะอิสระ โดนถอดผ้าเหลือง ได้ลาออกจากตำแหน่งเจ้าคณะตำบลห้วยขวาง  พร้อมกับสึกและอุปสมบทใหม่ เมื่อเดือนตุลาคม พ.ศ. 2544 อดีตหลวงปู่สึกลดพรรษา กองบรรณาธิการ นิตยสารอาทิตย์ มีฉายาใหม่ว่า " ธีรธมฺโม"

ในวันที่ 23 พฤษภาคม พ.ศ. 2559 นายสุวิทย์ยื่นหนังสือต่อกรมสอบสวนคดีพิเศษเพื่อให้อายัดทรัพย์พระไชยบูลย์ ธมฺมชโย

 วิกฤตการณ์การเมืองไทย พ.ศ. 2556–2557  
ในวิกฤตการณ์การเมืองไทย พ.ศ. 2556–2557 สุวิทย์ได้เข้าร่วมกับกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) ในการชุมนุมขับไล่รัฐบาล น.ส.ยิ่งลักษณ์ ชินวัตร โดยได้ขึ้นเวทีแสดงธรรมและให้กำลังใจผู้ชุมนุมหลายครั้ง ในหลายสถานที่ ทั้งอนุสาวรีย์ประชาธิปไตย, กระทรวงการคลัง และศูนย์ราชการแจ้งวัฒนะ

ตั้งแต่วันที่ 13 มกราคม พ.ศ. 2557 ที่ทางกปปส.ได้เริ่มให้มีการชุมนุมแบบปิดการจราจรในหลายพื้นที่ของกรุงเทพมหานคร และแยกเวทีชุมนุมออกเป็นหลายเวที นายสุวิทย์ได้เป็นแกนนำของผู้ชุมนุมที่เวทีแจ้งวัฒนะอีกด้วย โดยถือเป็นเวทีที่อยู่ห่างไกลเวทีอื่นและแกนนำคนอื่น ๆ มากที่สุด 

ในวันที่ 14 พฤษภาคม ปีเดียวกัน ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา โดยมีชื่อของนายสุวิทย์รวมอยู่ด้วย
# ทัศนศึกษา
ทัศนศึกษา เป็นกระบวนการเรียนการสอน/วิธีสอนที่ช่วยให้ผู้เรียนได้เรียนรู้ตามวัตถุประสงค์ผ่านการเรียนรู้นอกห้องเรียน โดยผู้เรียนจะได้รับความรู้จากประสบการณ์ตรง การลงมือปฏิบัติจริง ซึ่งช่วยให้เกิดความเข้าใจและจดจำสิ่งที่ได้พบเห็นในเวลาอันรวดเร็วและเป็นเวลานาน และการจัดการเรียนการสอนในรูปแบบนี้เป็นการใช้แหล่งการเรียนรู้ที่มีอยู่ให้เกิดประโยชน์อย่างสูงสุดทิศนา แขมมณี,ศาสตร์การสอน: องค์ความรู้เพื่อการจัดกระบวนการเรียนรู้ที่มีประสิทธิภาพ, (กรุงเทพฯ:สำนักพิมพ์แห่งจุฬาลงกรณ์มหาวิทยาลัย,2545),342 สำหรับในประเทศไทยนั้นได้แบ่งการจัดทัศนศึกษาออกเป็น 3 รูปแบบคือ การจัดทัศนศึกษาไม่ค้างคืน การจัดทัศนศึกษาแบบค้างคืนและการจัดทัศนศึกษาภายนอกราชอาณาจักร
3oopx|thumb|ครูพานักเรียนทัศนศึกษาในพิพิธภัณฑ์ลูฟ

สำหรับจุดประสงค์หลักในการจัดทัศนศึกษานั้นเพื่อให้นักเรียนได้มีโอกาสเรียนรู้ประสบการณ์นอกห้องเรียน ซึ่งหัวข้อในการเรียนรู้นั้นจะมีความหนักเบาไม่มากเท่ากับการเรียนในห้องเรียน นอกจากนี้แล้วยังมีจุดประสงค์แฝงเพื่อให้นักเรียนได้มีโอกาสรู้จักซึ่งกันและกัน ได้มีประสบการณ์ทางสังคมด้วย รวมทั้งได้มีโอกาสในการเรียนรู้ด้วยตนเองอีกด้วย ทั้งนี้รวมไปถึงการเกิดความตระหนักในตนเอง ทักษะกระบวนการการเรียนรู้เป็นกลุ่มและเกิดการเรียนรู้ในเรื่องราวของระบบนิเวศและสิ่งรอบตัวที่พบเห็นอีกด้วย อย่างไรก็ตามโรงเรียนจะไม่อนุญาตให้ไปทัศนศึกษาหากไปเพียงเฉพาะการท่องเที่ยวและไม่มีวัตถุประสงค์ในการเดินทางทิศนา แขมมณี,14 วิธีสอนสำหรับครูมืออาชีพ, (กรุงเทพฯ:สำนักพิมพ์แห่งจุฬาลงกรณ์มหาวิทยาลัย,2555),43 ทั้งนี้ยกเว้นแต่การไปทัศนศึกษาเพื่อฉลองการจบการศึกษาหรือนักเรียนเป็นผู้จัดการเดินทางด้วยตนเอง

อย่างไรก็ตามในการทัศนศึกษาบางครั้งมักมีค่าใช้จ่ายสูง เพื่อไม่ให้เกิดการได้เปรียบเสียเปรียบระหว่างกลุ่มคนรวยกับคนจน ทางโรงเรียนอาจจัดหาทุนการศึกษาเพิ่มเติมจากคณะกรรมการสถานศึกษาหรือสมาคมต่างๆของโรงเรียน หากไม่สามารถจัดหาทุนสำหรับการเดินทางภายในโรงเรียนได้ ทางโรงเรียนอาจจัดหาทุนจากภายนอก เช่น องค์กรในท้องถิ่นต่างๆ เป็นต้น เพื่อให้นักเรียนได้มีโอกาสไปทัศนศึกษา ซึ่งกรณีนี้จะเกิดขึ้นเฉพาะทั้งห้องเรียนจำเป็นต้องไปทัศนศึกษา
 อ้างอิง
# กิวเทียงเหี่ยงนึ่ง
กิ่วเทียนเฮียนลู่(ฮกเกี้ยน) กิวเทียนเหี่ยงนึ่ง(แต้จิ๋ว) หรือ จิ่วเทียนเสวียนนี่(จีนกลาง) (,) แปลไทย:  เทวนารีแห่งสวรรค์ชั้นเก้า เป็นเทวนารีตามความเชื่อปรัมปราของจีนและเป็นนิยมบูชาในลัทธิเต๋า รวมถึงมีการบูชามากในกลุ่มชาวฮกเกี้ยน(โดยเฉพาะชาวฮกเกี้ยนในภาคใต้ของไทย)และมีในกลุ่มขาวแต้จิ๋ว(เตี่ยจิว)บ้างเล็กน้อย Cahill 2013, 91.Liu 2016, 66.

กิวเทียนเหี่ยงนึ่ง
กิวเทียงเนี่ยเนี้ย เป็นเทพสตรีที่สำคัญในศาสนาเต๋า   เป็นเทวนารีที่ปรากฏแต่โบราณกาลของจีน ในตำนานโบราณกล่าวว่า เง็กเซียนฮ่องเต้ ได้มีพระราชโองการแต่งตั้ง ให้สมญานามว่า “กิวเทียงเหี่ยงนึ่ง” หมายถึง เทพสตรีผู้ศักดิ์สิทธิ์ในสวรรค์ทั้ง 9 ชั้น หรือ “กิวเทียงเซี้ยบ้อ” 
ตามตำนานจีนโบราณระบุว่าทรงเป็นผู้ประทานกำเนิดแห่งราชวงศ์ซาง คือ มีหญิงสาวคนหนึ่งนามว่า เจียนตี๋ วันหนึ่งเธอไปเดินเล่นริมทะเล นกนางแอ่นสีดำตัวหนึ่งได้ปากฏตัวขึ้นและไข่ให้เธอกิน ก่อนที่จะบินลับขอบฟ้าไป เมื่อเจียนตี๋ได้กินไข่นกนั้นเข้าไปเธอจึงตั้งครรภ์ และได้ให้กำเนิดองค์ปฐมกษัตริย์แห่งราชวงศ์ซาง โดยกล่าวไว้ว่านกนางแอ่นสีดำคือองค์กิ้วเที้ยนเฮี้ยนลื้อ  และในตำนานยังปรากฏว่า เหี่ยงนึ่งได้ช่วยเหลือกษัตริย์อึ่งตี่ ในการต่อสู้กับข้าศึกที่ชื่อ ชีอิ๊วเหี่ยงนึ่ง ได้แปลงเป็นนกนางแอ่น แม้ว่าจะไม่สามารถกลับสภาพดังเดิมได้ แต่ก็สามารถแปลงกลับมาในรูปครึ่งเทพครึ่งนก และที่สำคัญคือได้ช่วยเหลือให้กษัตริย์รอดพ้นจากภัยพิบัติได้จากสงคราม
# คิม โบอา
คิม โบอา(Hangul: 김보아; Hanja: 金甫娥; เกิด  14 มกราคม 2530spicaworld - profiles , spicaworld.tumblr.com. November 13, 2012. Retrieved November 9, 2013.)หรือชื่อทีใช้ในการแสดงว่า โบอาเป็น นักร้อง นักแสดง นักเต้น ไอดอลหญิงชาวเกาหลีใต้ เป็นหนึ่งในสมาชิกวง สปีก้า
ประติ
โบอา เกิด 14 มกราคม 2530 ในเกาหลีใต้ หลังจากจบการศึกษาแล้วเธอได้สอบที่มหาวิทยาลัย Yeoju เธอได้เข้าร่วมคณะ แผนกเพลงพาณิชย์ ก่อนเปิดตัวครั้งแรกเธอเองเป็นนักดนตรีสมัครเล่น เธอได้มีส่วนร่มในการทำงานสูติโอเพลงที่มีชื่อเสียงเพลงภาษาเกาหลี  "Sweetune" และสอดคล้องเพลงใหม่สำหรับศิลปินและกลุ่มดนตรี เธอยังช่วยแต่งเพลงให้หลายวงเช่น คารา เรนโบว์ Infinite และเธอฝึกการอบรมใน  "Sweetune" SPICA’s Kim Boa Used to Be INFINITE’s Vocal Trainer , soompi.com. January 11, 2012. Retrieved November 9, 2013. 
เธอยังมีความฝันว่าในวัยรุ่นเธออยากเป็นศิลปิน แต่สิ่งที่ผู้ฝึกอบรมทำให้เธอยุ่งมาก ดั่งนั้นเธอจึงตัดสินใจออดิชั่นค่ายเพลง LOEN Entertainment ในปี 2007 จากนั่นเธอก็ขอลาออกจากค่ายนี้ เนื่องจากเหตุผลส่วนตัวของเธอเอง 
ในปี 2010 เธอไปออดิชั่น กับค่าย B2M Entertainment และเธอก็กลายเป็นเด็กฝึกหัด จากนั่นในเดือนธันวาคม 2011 ที่จะประกาศว่าเธอจะเปิดตัวเปิดสมาชิกวง  Spica และวง Spica เปิดตัวในวันที่ 8 กุมภาพันธ์ 2012
รายชื่อผลงานเพลง

 ปีชื่อเพลงอัลบั้ม 2550 The Bottom Of My Heart (속마음) OCN Drama Kid Gang (키드갱) OST김보아 상세정보, melon.com. May 18, 2007. Retrieved November 9, 2013.  2551 I'm Here Mario's 1st Studio Album Time To MarioMario - I'm Here (Feat. 김보아) Time To Mario, youtube.com. January 17, 2010. Retrieved November 9, 2013.  2551 If Love Again (다시 사랑한다면) Ha Dong Kyun's 2nd Studio Album Another Corner하동균 - 다시 사랑한다면 (Feat. 김보아, 맹지나, 전혜원), youtube.com. September 19, 2011. Retrieved November 9, 2013.  2555 At Times Like This (이럴때면) Mighty Mouth's 2ndMighty Mouth Feat. Lyn – 이럴때면 (At Times Like This) - Site For The Latest Korean Music Album Lyrics, romanization.wordpress.com. September 19, 2012. Retrieved November 13, 2013.  Mini Album Navigation live performance 2556 Tears Fallin’ SBS Drama That Winter, The Wind Blows OSTKim Boa (김보아) - Tears Fallin' That Winter, The Wind Blows OST, youtube.com. March 5, 2013. Retrieved November 9, 2013. 
ผลงาน
วารตี้โชว์
 ปีชื่อรายการบทบาทสถานีโทรทัศน์ 2555 Changing the World's Problems บุคคลพิเศษ MBC 2555 Strong Heart บุคคลพิเศษ SBS
อ้างอิง

แหล่งข้อมูลอื่น
 Spica  - Official website
# เจ้าแม่มั่วโกว
เจ้าแม่หมากู  เป็นเซียน(นักสิทธิ์ -) ในลัทธิเต๋า เทพปกรณัมจีนและนางได้รับการยกย่องเป็นเทพีในศาสนาพื้นเมืองเดิมของจีน นางเป็นเทพีอันเป็นสัญญาลักษณ์ความเป็นอมตะ และเป็นสัญญาลักษณ์ของเทพีผู้อุปถัมป์ความงามในอุดมคติของสตรี โดยทั่วไปตามเทพปกรณัมวรรณคดีจีนทั่วไปมักกล่าวถึงการประทานพรในความอ่ออนเยาว์และความงามอันเป็นอมตะนิจนิรันดร์กาลของนาง ในขณะที่เทพปกรณัมวรรณคดีจีนหลักมักกล่าวถึงนางในฐานะของ หมากูเซี่ยนโซ่ว  อันเป็นที่มาของหนึ่งในเหตุการณ์ที่มักปรากฏของงานศิลปกรรมยอดนิยมของศิลปะจีนhttps://www.arsomsiam.com/%E0%B8%AB%E0%B8%A1%E0%B8%B2%E0%B8%81%E0%B8%B9/ https://www.jiewfudao.com/%E0%B9%80%E0%B8%97%E0%B8%9E%E0%B9%80%E0%B8%88%E0%B9%89%E0%B8%B2%E0%B8%AA%E0%B8%B1%E0%B8%8D%E0%B8%A5%E0%B8%B1%E0%B8%81%E0%B8%A9%E0%B8%93%E0%B9%8C%E0%B8%A1%E0%B8%87%E0%B8%84%E0%B8%A5/%E0%B9%80%E0%B8%97%E0%B8%9E%E0%B8%98%E0%B8%B4%E0%B8%94%E0%B8%B2%E0%B8%AB%E0%B8%A1%E0%B8%B2%E0%B8%81%E0%B8%B9.html
# เจ้าแม่ประทานบุตร
200px|thumb|เทวรูปเจ้าแม่จู๊แซเนี้ย ศิลปะแบบประเพณีจีน ณ ศาลเจ้าหม่ากงเฉิง (馬公城隍廟 - Magong Chenghuang Temple) ประเทศไต้หวัน
เจ้าแม่ประทานบุตร   หรือ เจ้าแม่ซื้อ คือ เทพธิดาหรือเซียนที่คุ้มครองดูแลเรื่องการตั้งครรภ์และการคลอดบุตรของศาสนาชาวบ้านจีน - ลัทธิเต๋าและลัทธิขงจื๊อซึ่งในภูมิภาคต่าง ๆ ของประเทศจีน รวมถึงพื้นที่ที่รับอิทธิพลวัฒนธรรมของศาสนาชาวบ้านจีน - ลัทธิเต๋าและลัทธิขงจื๊อซึ่งนับถือเทพธิดาหรือเซียนที่คุ้มครองดูแลเรื่องการตั้งครรภ์และการคลอดบุตร แตกต่างกันตามภูมิภาคต่าง ๆ ของพื้นที่และวัฒนธรรม ดังนี้

พระแม่กวนอิมประทานบุตร (送子观音) เป็นที่รู้จักและนิยมมากที่สุดจากอิทธิพลของพระพุทธศาสนามหายานแบบจีนที่ผสมกับศาสนาชาวบ้านจีน
พระแม่หม่าโจ้ว นิยมมากในจีนโพ้นทะเลนิยมในบูชาเพื่อการคุ้มครองการแต่งงานและการคลอดบุตรเป็นหลัก
พระแม่เขาไท่ เป็นที่นิยมบูชาในภาคเหนือของจีน
พระแม่หนี่วา เป็นที่นิยมบูชาในมณฑลเหอหนานตะวันออก
เจ้าแม่จู๊แซเนี้ย เป็นที่นิยมบูชาในฮกเกี้ยนใต้ ไต้หวัน และเขตเฉาซาน (潮汕)
เจ้าแม่ซำไน้ฮูหยิน เป็นที่นิยมบูชาในหุบเขาแม่น้ำหมิ่นเจียง (闽江 - Minjiang) และทางตอนใต้ของฮกเกี้ยนและไต้หวัน
เจ้าแม่กิมฮวยเนี่ยเนี้ย เป็นที่นิยมบูชาในมณฑลกวางตุ้ง มณฑลกวางสี มณฑลกวางตุ้ง มณฑลกานซู่ มณฑลเหอเป่ย์และมณฑลเจ้อเจียง
พระแม่หารีตีจากอิทธิพลของพระพุทธศาสนามหายานแบบจีนในคณะยี่สิบสี่เทพธรรมบาลแบบจีน
พระแม่สามเทวี (三霄娘娘) หรือที่เรียกว่า "ตรีเทพธิดา (三奶奶 - Three Grandma)" เป็นที่นิยมบูชาในลุ่มแม่น้ำห้วยเหอ (淮河 - Huaihe)
# จุ้ยบ้วยเนี้ย
จุ้ยโบเนี้ยว (สำเนียงจีนฮกเกี้ยน) หรือ จุ้ยบ้วยเนี้ย (สำเนียงจีนแต้จิ๋ว) หรือ ตุ๊ยบ่วยเต๊งเหนี่ยง (สำเนียงไฮ้หน่ำ-ไหหลำ) (พินอิน: Shuǐ wěi shèng niáng) เป็นเทวนารีนักพรตตามความเชื่อของจีน และศาสนาเต๋า พระนาม “ตุ๊ยบ่วยเต๊งเหนี่ยง” หรือแปลตรงตัวได้ว่า เจ้าแม่ท้ายน้ำ หรือที่ชาวไทยรู้จักกันในนาม เจ้าแม่ทับทิม เป็นเทพนารีนักพรต ที่รู้จักและนิยมบูชาเช่นเดียวกับม่าจ้อโป๋ หรือไฮตังม่า เป็นเทพเจ้าที่ได้รับความเคารพในหมู่ของชาวฮกเกี้ยน ชาวไหหลำ และชาวจีนโพ้นทะเล ที่ประกอบอาชีพเป็นชาวประมงเดินเรือ โดยส่วนใหญ่ชาวไทยมักเข้าใจผิดว่า “ตุ๊ยบ่วยเต๊งเหนี่ยง” กับ “ม่าจ้อโป๋” เป็นองค์เดียวกัน จึงนิยมเรียกรวมกันว่า "เจ้าแม่ทับทิม" ซึ่งแท้ที่จริงแล้วตามความเชื่อของจีนเป็นคนละองค์กันหน้า 13 ประชาชื่น, ศาลเจ้าแม่หม่าโจ้วไม่ใช่เจ้าแม่ทับทิม. "เล้ง 1919 (LHONG 1919) ท่าเรือ ย้อนเวลาสู่ประวัติศาสตร์ไทย-จีน" โดย ธนะธัช ตังคะประเสริฐ: มติชนปีที่ 40 ฉบับที่ 14495: วันศุกร์ที่ 17 พฤศจิกายน พ.ศ. 2560

thumb|200px|right|ศาลเจ้าแม่ทับทิม เชิงสะพานซังฮี้
โดยศาลเจ้าของ “ตุ๊ยบ่วยเต๊งเหนี่ยง” เฉพาะในประเทศไทยมีกันหลายแห่ง ที่โด่งดังมีชื่อเสียง ได้แก่ ศาลเจ้า “ตุ๊ยบ่วยเต๊งเหนี่ยง” เชิงสะพานเตียนฮี่ (ซังฮี้-แต้จิ๋ว) เป็นศาลเจ้าแม่ทับทิมที่มีความเก่าแก่ที่สุดในประเทศไทย ขณะที่ศาลเจ้าแม่ทับทิม เชิงสะพานพระปกเกล้า ย่านพาหุรัด, ศาลเจ้าแม่ทับทิม สะพานเหลือง สามย่าน เป็นศาลของม่าจ้อโป๋ หรือเทียนโหวเซี้ยบ้อ ซึ่งเป็นเทพคนละองค์กับ “ตุ๊ยบ่วยเต๊งเหนี่ยง”

อนึ่ง การใช้ชื่อ "จุ้ยโบเนี้ยว" (水尾娘) คือการเรียกโดยใช้สำเนียงจีนฮกเกี้ยน ที่เรียกชื่อศาลเจ้าตุ๊ยบ่วยเต๊งเหนี่ยง ซึ่งในสมัยต้นกรุงรัตนโกสินทร์ (ร.1-ร.3) การใช้สำเนียงฮกเกี้ยนถือเป็นสำเนียงที่ได้รับการยอมรับ เช่นเดียวกับการแปลวรรณกรรมต่าง ๆ ที่แปลโดยใช้สำเนียงจีนฮกเกี้ยน เช่น สามก๊ก เลียดก๊ก ห้องสิน ไซฮั่น ไซอิ๋ว เป็นต้น ซึ่งจุ้ยโบเนี้ยวถือเป็น "ชื่อเฉพาะ" ที่ใช้เรียกศาลเจ้าแม่ทับทิมสามเสน เชิงสะพานซังฮี้ ตั้งแต่สมัยนั้นเป็นต้นมา

 ศัพทมูลวิทยา 
คำศัพท์ สำเนียงไฮ้หน่ำ-ไหหลำ :  
水 ตุ่ย = น้ำ  
尾 บ่วย = ท้าย/หาง  
聖 เต๊ง = ปราชญ์/สิ่งศักดิ์สิทธิ์  
娘 เหนี่ยง = สตรี/หญิง  

แปลรวม สิ่งศักดิ์สิทธิ์ที่เป็นเทพนารีแห่งหมู่บ้านท้ายน้ำ เนื่องจากพระองค์เริ่มมีศาลแห่งแรกที่หมู่บ้านตุ๊ยบ่วยซุย เกาะไหหลำ
# บ้านห้วยแซ
ห้วยแซ เป็นบ้านในเมืองปากเซ แขวงจำปาศักดิ์ ทางตอนใต้ของประเทศลาว ห้วยแซตั้งอยู่ทางตะวันออกของถนนในปากเซตะวันออกของบ้านห้วยเฮ
# ดอกเกอร์แบงก์
ดอกเกอร์แบงก์  คือเนินทรายขนาดใหญ่ เป็นเนินตื้นใต้ทะเลในทะเลเหนือ อยู่นอกจากฝั่งอังกฤษทางทิศตะวันออกราว 100 กม. (62 ไมล์) เป็นแหล่งประมงที่สำคัญ

ดอกเกอร์แบงก์ มีพื้นที่ครอบคลุม 17,600 ตร.กม. (6,800 ตร.ไมล์) โดยมีความยาวราว 260 กม. (160 ไมล์) และความกว้างสูงสุดคือ 97 กม. (60 ไมล์) ความลึกอยู่ระหว่าง 15 ถึง 36 เมตร (49 ถึง 118 ฟุต) และตื้นกว่าทะเลโดยรอบราว 20 เมตร (66 ฟุต)
# บารานาวีชือ
บารานาวีชือ (, ; ;) เป็นเมืองทางตะวันตกของประเทศเบลารุส มีประชากร 173,000 คน (ค.ศ. 1995) เป็นจุดรวมของทางรถไฟ เคยเป็นศูนย์กลางของแคว้นบารานาวีชือระหว่าง ค.ศ. 1939–1941 และอีกครั้งระหว่าง ค.ศ. 1941–1954
# บาร์บิวดา
บาร์บิวดา  เป็นเกาะในทะเลแคริบเบียนตะวันตก ส่วนหนึ่งของประเทศแอนทีกาและบาร์บิวดา เกาะมีประชากรราว 1,638 คน (ค.ศ. 2011) ประชากรส่วนใหญ่อาศัยอยู่ในเมืองคอดริงตัน (Codrington)
# สโมเลนสค์
สโมเลนสค์  เป็นเมืองในสโมเลนสค์โอบลาสต์ ประเทศรัสเซีย ตั้งอยู่ริมแม่น้ำนีเปอร์ ตั้งอยู่ทางทิศตะวันตก-ตะวันตกเฉียงใต้ ราว 360 กิโลเมตรจากกรุงมอสโก มีประชากร 326,861 คน (ค.ศ. 2010)

เมืองนี้เป็นเมืองสำคัญของรัสเซียในคริสต์ศตวรรษที่ 9 และต่อมาเป็นศูนย์กลางการค้าที่สำคัญบนเส้นทางการค้าจากทะเลบอลติก ไปยังเมืองคอนสแตนติโนเปิล ใน ค.ศ. 1812 เมืองถูกทำลายจากการรบระหว่างรัสเซียกับฝรั่งเศส ในช่วงสงครามโลกครั้งที่สอง เยอรมนีเข้าครอบครองระหว่าง ค.ศ. 1941-1943 และเป็นสถานที่ที่มีการสู้รบอย่างหนัก
อ้างอิง

 แหล่งข้อมูลอื่น 
  Official website of Smolensk
  Travel in Smolensk
  Smolensk news
  Smolensk Wiki
  Homepage of the Smolensk fortress
 Some photos of the Smolensk fortress 
 More photos of Smolensk 
 Historic images of Smolensk
  Basketball in Smolensk 
  News of Smolensk sport
  News of Smolensk medicine
 The murder of the Jews of Smolensk  during World War II, at Yad Vashem website.